*****

ΚΑΝΟΝΙΣΜΟΣ (ΕΟΚ) αριθ. 1875/90 ΤΟΥ ΣΥΜΒΟΥΛΙΟΥ

της 27ης Ιουνίου 1990

για την τροποποίηση του κανονισμού (ΕΟΚ) αριθ. 4054/89 για την κατανομή, για το έτος 1990, των ποσοστώσεων αλιείας της Κοινότητας στα ύδατα της Γροιλανδίας

ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Οικονομικής Κοινότητας,

τον κανονισμό (ΕΟΚ) αριθ. 170/83 του Συμβουλίου της 25ης Ιανουαρίου 1983 περί θεσπίσεως κοινοτικού καθεστώτος διατηρήσεως και διαχειρίσεως των αλιευτικών πόρων (1), όπως τροποποιήθηκε από την πράξη προσχώρησης της Ισπανίας και της Πορτογαλίας, και ιδίως το άρθρο 11,

την πρόταση της Επιτροπής,

Εκτιμώντας:

ότι η συμφωνία αλιείας μεταξύ της Ευρωπαϊκής Οικονομικής Κοινότητας αφενός και της κυβέρνησης της Δανίας και της τοπικής κυβέρνησης της Γροιλανδίας αφετέρου (2) και το πρωτόκολλο για τους όρους αλιείας μεταξύ της Ευρωπαϊκής Οικονομικής Κοινότητας αφενός και της κυβέρνησης της Δανίας και της τοπικής κυβέρνησης της Γροιλανδίας αφετέρου (3) καθορίζουν τις ποσοστώσεις αλιείας που χορηγούνται στην Κοινότητα στα ύδατα της Γροιλανδίας·

ότι οι ποσοστώσεις των αλιευμάτων στα νερά της Γροιλανδίας για το 1990 κατανεμήθηκαν βάσει του κανονισμού (ΕΟΚ) αριθ. 4054/89 του Συμβουλίου (4), όπως τροποποιήθηκε από τον κανονισμό (ΕΟΚ) αριθ. 1371/90 (5)·

ότι οι τοπικές αρχές της Γροιλανδίας προσέφεραν στην Κοινότητα, με την επιστολή της 23ης Μαρτίου 1990, συμπληρωματικές ποσοστώσεις για το 1990·

ότι, σύμφωνα με το άρθρο 8 της ανωτέρω συμφωνίας, η Κοινότητα δέχθηκε την προσφορά της Γροιλανδίας για τις δυνατότητες πραγματοποίησης 7 000 τόνων συμπληρωματικών αλιευμάτων από το δυτικό απόθεμα μπακαλιάρου της Γροιλανδίας·

ότι, σύμφωνα με το άρθρο 3 του κανονισμού (ΕΟΚ) αριθ. 170/83, εναπόκειται στην Κοινότητα να καθορίσει τους όρους σύμφωνα με τους οποίους αυτές οι ποσοστώσεις αλιείας μπορούν να χρησιμοποιηθούν από αλιείς της Κοινότητας·

ότι, για να διασφαλιστεί αποτελεσματική διαχείριση αυτών των δυνατοτήτων αλίευσης, πρέπει να γίνει κατανομή μεταξύ των κρατών μελών με ποσοστώσεις σύμφωνα με το άρθρο 4 του κανονισμού (ΕΟΚ) αριθ. 170/83·

ότι οι αλιευτικές δραστηριότητες που διέπονται από τον παρόντα κανονισμό υπόκεινται σε κατάλληλα μέτρα ελέγχου που προβλέπονται στον κανονισμό (ΕΟΚ) αριθ. 2241/87 του Συμβουλίου της 23ης Ιουλίου 1987 περί θεσπίσεως ορισμένων μέτρων ελέγχου έναντι αλιευτικών δραστηριοτήτων (6), όπως τροποποιήθηκε από τον κανονισμό (ΕΟΚ) αριθ. 3483/88 (7),

ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:

Άρθρο 1

Στο παράρτημα του κανονισμού (ΕΟΚ) αριθ. 4054/89, οι στήλες 1 έως 4 που αφορούν τον μπακαλιάρο αντικαθίστανται από τα εξής:

1.2.3.4 // // // // // 1 // 2 // 3 // 4 // // // // // Μπακαλιάρος // NAFO 0/1 // 23 000 // ΟΔ της Γερμανίας 17 710 // // // // Ηνωμένο Βασίλειο 5 290 // // CIEM XIV/V // 15 000 // ΟΔ της Γερμανίας 13 040 // // // // Ηνωμένο Βασίλειο 1 960 // // // //

Άρθρο 2

Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα των Ευρωπαϊκών Κοινοτήτων.

Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.

Λουξεμβούργο, 27 Ιουνίου 1990.

Για το Συμβούλιο

Ο Πρόεδρος

J. P. WILSON

(1) ΕΕ αριθ. L 24 της 27. 1. 1983, σ. 1.

(2) ΕΕ αριθ. L 29 της 1. 2. 1985, σ. 9.

(3) ΕΕ αριθ. L 389 της 30. 12. 1989, σ. 83.

(4) ΕΕ αριθ. L 389 της 30. 12. 1989, σ. 65.

(5) ΕΕ αριθ. L 133 της 24. 5. 1990, σ. 3.

(6) ΕΕ αριθ. L 207 της 29. 7. 1987, σ. 1.

(7) ΕΕ αριθ. L 306 της 11. 11. 1988, σ. 2.